# Animals (albumi)

### Wikipedia

Animals
Ei kansikuvaa
Pink Floyd
Nauhoitettu | huhtikuu-marraskuu 1976
Julkaistu | 23. tammikuuta, 1977 (UK) 2. helmikuuta, 1977 (US)
Tuottaja(t) | Pink Floyd
Tyylilaji | Progressiivinen rock
Kesto | 41 min 28 s
Levy-yhtiö | Harvest, EMI (UK) Columbia Records, Capitol (US)
Pink Floydin levyt
Wish You Were Here 1975 | Animals 1977 | The Wall 1979

Animals on englantilaisen Pink Floyd-yhtyeen albumi, joka julkaistiin neljä vuotta menestysalbumi Dark Side of the Moonin jälkeen 23. heinäkuuta 1977. Albumin inspiraationa toimi George Orwellin kirja Eläinten vallankumous. Verrattuna edeltäjiinsä Dark Side of the Moon ja Wish You Were Here albumi joutui aikalaiskriitikoiden hampaisiin, mutta myi silti noin 7 miljoonaa kopiota. Albumia on pidetty monen mielestä yhtyeen parhaimpana kitaratyöskentelyn osalta. Albumi sisältää kolme hyvin pitkää ja kaksi lyhyempää kappaletta.

## [muokkaa] Levytys

Levyn nauhoitukset tapahtuivat Pink Floydin omistamalla Britannia Row -studioilla. Wish You Were Heren levytyksen ajoilta yhtyeelle oli jäänyt käteen kaksi yli kymmenminuuttista raakilekappaletta, basisti Roger Watersin yksinään säveltämä "Raving and Drooling" ja Watersin ja kitaristi David Gilmourin yhteistyösävellys "Gotta Be Crazy". Raving and Droolingista kehkeytyi "Sheep" ja Gotta Be Crazystä "Dogs". Levyn kaikki sävellys- ja sanoitustyö ovat Dogsia lukuunottamatta yksinomaan Watersin sävellyksiä, joka kuvasti Watersin tuolloin jatkuvasti kasvavaa yliotetta yhtyeestä.

Levyn yleistunnelma on Orwellin klassikkoromaanin tapaan synkeäsävyinen, ja kirjan tapaan yksi eläin kuvaa tiettyä ihmistyyppiä. "Koirat" ovat ainoastaan rahan perässä juoksevia liikemiehiä, jotka "tilaisuuden saadessaan puukottavat selkään". "Siat" ovat yhteiskunnan kärkeen pyrkiviä häikäilemättömiä tyranneja ja porvaristoa, ja "lampaat" ovat vain muun massan seassa ajelehtivia tietämättömiä ja typerähköjä normaaleja ihmisiä.

Levyn ulkoasun suunnitteli Roger Waters. Kansikuvassa nähdään kuva Battersean hiilivoimalaitoksesta, jonka piippujen välissä leijuu iso, täytettävä sika. Siasta tuli klassinen elementti yhtyeen massiivisiin live-esiintymisiin. Varsin ironinen seikka onkin, että Animalsilta jäi yhtyeen live-esiintymisiä varten vain ilmatäytteinen sika. Perinteisen Pink Floyd -kannen tapaan kansikuva ei kerro artistin tai levyn nimeä, mikä on hyvä ratkaisu kansitaiteelle jäävän tilan tilan vuoksi, kun taas toisaalta harva yhtye tekisi vastaavaa ratkaisua levymyynnillisiä seikkoja ajatellen.

## [muokkaa] Menestys

Yhtyeen kahden aikaisemman myyntimenestyksen, jo tähän päivään mennessä yli 40 miljoonaa kopiota myyneen Dark Side of the Moonin ja noin 20 miljoonaa kopiota myyneen Wish You Were Heren rinnalla Animalsin "vain" 7 miljoonan kopion myyntilukemat olivat pienoinen pettymys. Eräänä syynä levyn vaisuhkoon menestykseen voidaan mainita kolme yli kymmenminuuttista lohkaisua, jotka eivät saaneet soittoa radioasemilla pituutensa vuoksi. Toisena syynä voitaisiin pitää tuolloin valloillaan olleena punkia, joka painotti paljon yksinkertaisempaa ja vähemmän sentimentaalista lähestymistapaa, kuin Pink Floydin edustama progressiivinen rock. Animals oli kohtuullisen myyntinsä lisäksi arvostelumenestys, ja jopa pari punk-kriitikkoakin jakoi Animalsille täydet pisteet. Levy on Pink Floyd -fanejen keskuudessa eräs yhtyeen arvostetuimmista levyistä.

## [muokkaa] Kappalelista

- "Pigs on the Wing Part 1" - 1:25 (Waters)
- "Dogs" - 17:04 (Waters/Gilmour)
- "Pigs (Three Different Ones)" - 11:22 (Waters)
- "Sheep" - 10:24 (Waters)
- "Pigs on the Wing Part 2" - 1:25 (Waters)

## [muokkaa] Muusikot

- Roger Waters – laulu, sanoitukset, basso, akustinen kitara, ääniefektit
- David Gilmour – laulu, kitara, basso, sanoitukset, syntetisaattori
- Richard Wright – kosketinsoitin, syntetisaattori, piano, taustalaulu
- Nick Mason – rummut, lyömäsoittimet, ääniefektit

Haettu osoitteesta http://fi.wikipedia.org../../../a/n/i/Animals_%28albumi%29.html

Luokka: Pink Floydin albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English